Selvom vi allerede har modtaget meget flot julepynt, vil vi gerne have endnu mere. Er du ferm med saks og klister, eller har du noget pynt i overskud, så send det til Søparken 4, 9440 Aabybro. Så hænger vi det på træet, og du vil være med i konkurrencen om disse præmier: I Nordjylland Live torsdag den 18. december finder vi vinderen af en overnatning i en suite på Helnan Phønix Hotel. Opholdet gælder for to personer - og byder også på en lækker frokost i restaurant Brigaderen. Desuden får vinderen en gaveæske fra Aalborg Chokoladen. Med det er ikke den eneste vinder. Aalborg Chokoladen har nemlig leveret en stor julekurv med masser af lækkerier, og vinderen af den præmie finder vi også den 18. december. Vi har også en midtvejspræmie. Torsdag den 11. december vil vi i Nordjylland Love finde vinderen af to biletter til juleforestillingen Varmestuen på Vendsyssel Teater. Den heldige vinder får også en lækker julefrokost inden forestillingen og en gaveæske fra Aalborg chokoladen.

Referat:
Hjælp os med at pynte vores stationsjuletræ og deltag i konkurrencen om blandt andet et hotelophold.